section_heading: Osnivanje
paragraph_text: Filološki fakultet osnovan je Zakonom o osnivanju sveučilišta kojeg je donijela Vlada Narodne Republike Makedonije u Skoplju, 1945. godine te posebnom odlukom 1946. godine. Prvi dekan fakulteta bio je Mihail Petruševski, a prva su predavanja započela 16. prosinca 1946. u sklopu tadašnjeg prvog makedonskog fakulteta - Filozofskog fakulteta, koji je bio temelj budućeg makedonskog sveučilišta, današnjeg Sveučilišta "Sv. Ćirila i Metoda". Filološki fakultet kao samostalna ustanova djeluje od 1974. Godine 1995. Filološki fakultet preimenovan je u Filološki fakultet „Blaže Koneski".